बच्चों ने चर्च जाकर मनाया क्रिसमस
जावरा | महावीर जैन नेशनल स्कूल के बच्चों ने गुरुवार को गोस्पेल चर्च जाकर सांता क्लॉज के साथ क्रिसमस मनाया। चर्च प्रमुख दाउद धुलिया ने बच्चों को प्रार्थना कराई एवं भगवान यीशु एवं बाइबिल के बारे में बताया। ये जानकारी संस्था संचालक अश्विन गंगवाल ने दी। क्रिसमस के चलते चर्च को आकर्षक रूप से सजाया गया। रात 12 बजे हुई प्रार्थना सभा- मंशापूरण रोड स्थित गोस्पेल चर्च सीएनआई में गुरुवार रात 12 बजे प्रभु यीशु की प्रार्थना सभा हुई। चर्च सेक्रेटरी दाऊद धुलिया ने बताया प्रार्थना सभा के साथ क्रिसमस शुरू हो गया। शुक्रवार सुबह 10 से दोपहर 12 बजे फिर प्रार्थना होगी। इसे रतलाम के फादर रेव्हेन पी. धुलिया, भोपाल से आए सिकंदर मसीह संबोधित करेंगे।
hin_Deva hin_Deva